b'\n_START_ARTICLE_\nCokle\n_START_PARAGRAPH_\nCokle so obuvalo z neupogljivim, praviloma lesenim podplatom. Originalne cokle so v celoti (podplat in zgornji del) izdelane iz lesa. Zna\xc4\x8dilne so za Nizozemsko._NEWLINE_Sedaj se uporabljajo predvsem kot obuvalo za na pla\xc5\xbeo._NEWLINE_Kot del za\xc5\xa1\xc4\x8ditne obleke so jih navadno nosili delavci v tovarnah, rudnikih in kmetijah. V razvitej\xc5\xa1ih de\xc5\xbeelah so jih nadomestili \xc4\x8devlji z okovanimi kapicami, ali gumijasti \xc5\xa1kornji._NEWLINE_Nekateri starej\xc5\xa1i nizozemski kmetje \xc5\xa1e danes uporabljajo cokle. V\xc4\x8dasih je iz vrbovine narejene cokle na Nizozemskem nosilo ve\xc4\x8d ljudi, saj so veljajo za toplo, izolirano in varno obuvalo._NEWLINE_Danes cokle na Nizozemskem uporabljajo predvsem v vrtnarstvu in delu na cesti, vendar tudi kot cvetli\xc4\x8dne lon\xc4\x8dke, tradicionalno rumeno ali \xc4\x8drno pobarvane pa prodajajo tudi turistom kot spominke. Cokle so bile testirane in ustrezajo evropskim varnostnim standardom.'